न्यायालय की छत से गिरा प्लास्टर
सवाई माधोपुर | मोटरदुर्घटना वाद न्यायाधिकरण कार्यालय में बीती रात को पीए के चेम्बर में छत से प्लास्टर गिर गया। इससे टेबल, कम्प्यूटर सामान आदि टूट गए। रात को प्लास्टर गिरने से कोई हादसा नहीं हुआ। कार्यालय कर्मचारियों को गुरुवार को कार्यालय खोलने पर इसकी जानकारी मिली। मोटर दुर्घटना वाद न्यायाधिकरण कार्यालय के कर्मचारियों ने बताया कि सुबह कार्यालय खोला तो पीए चेम्बर में छत से प्लास्टर टूटकर गिरा हुआ था। प्लास्टर की भारी परत कार्यालय में रखी टेबल, उस पर रखे कम्प्यूटर तथा कुर्सियों पर गिरी। इससे टेबल तथा कम्प्यूटर सामान टूट गया। कार्यालय समय में प्लास्टर गिरता तो बड़ा हादसा हो सकता था।
hin_Deva hin_Deva